ZAKON
O IZMJENAMA I DOPUNAMA ZAKONA O ŽIGU
("Službeni list Crne Gore", br. 3/23)
Član 1
U Zakonu o žigu ("Službeni list CG", br. 72/10, 44/12, 18/14, 40/16 i 2/17) u članu 2 st. 2 i 3 mijenjaju se i glase:
"Žigom se štiti znak koji je pogodan za razlikovanje roba, odnosno usluga pravnog ili fizičkog lica od roba, odnosno usluga drugog pravnog ili fizičkog lica i koji je upisan u registar na način koji omogućava da se odredi tačan i jasan predmet zaštite znaka koju žig pruža nosiocu žiga.
Znak iz stava 2 ovog člana može se sastojati od riječi, ličnih imena, slogana, slova, brojeva, slika, crteža, boje, rasporeda boja, oblika proizvoda ili pakovanja proizvoda, kombinacija tih znakova, kao i zvukova."
Član 2
U nazivu člana 5 zarez i riiječi: "registar prijava" brišu se.
U st. 1 i 8 riječi: "i registar prijava" brišu se.
Stav 2 mijenja se i glasi:
"Registar sadrži podatke o:
   - podnosiocu prijave (lično ime i adresa, odnosno naziv i sjedište),
   - izgledu znaka za koji je podnijeta prijava za upis,
   - spisku roba i usluga,
   - dokazu o uplati administrativne takse,
   - datumu podnošenja prijave,
   - broju prijave žiga,
   - nosiocu žiga, zatraženom pravu prvenstva, datumu objavljivanja prijave, izgledu žiga,
   - trećim licima koja su dala obrazloženo mišljenje,
   - podnosiocu prigovora, datumu upisa žiga u Registar, broju registracije,
   - međunarodnoj registraciji, obnovi žiga i datumu prestanka žiga i promjenama podataka koje sadrži Registar."
Stav 3 briše se.
Stav 4 mijenja se i glasi:
"Registar se vodi u elektronskom obliku i dostupan je javnosti."
Stav 6 mijenja se i glasi:
"Podatke o žigu koji se upisuju u Registar nadležni organ objavljuje u Službenom glasilu."
U stavu 7 riječi: "stava 6" zamjenjuju se riječima: "stava 5".
Dosadašnji st. 4 do 8 postaju st. 3 do 7.
Član 3
U članu 6 stav 1 tačka 1 mijenja se i glasi:
"1) koji ne ispunjava uslove iz člana 2 st. 2 i 3 ovog zakona;".
Tačka 6 mijenja se i glasi:
"6) koji se sastoji isključivo od oblika ili drugog obilježja proizvoda koji:
   - je rezultat prirode samih proizvoda,
   - je neophodan za postizanje nekog tehničkog rezultata,
   - daje proizvodima suštinsku vrijednost;"
Tač. 12 i 13 mijenjaju se i glase:
"12) koji ne može biti registrovan u skladu sa pravom Evropske unije ili propisima u Crnoj Gori ili međunarodnim sporazumima u kojima je Evropska unija ili Crna Gora članica, a kojima se osigurava zaštita:
   - oznaka porijekla i oznaka geografskog porijekla, ili
   - tradicionalnih izraza za vina, ili
   - garantovano tradicionalnih specijaliteta;
   13) koji se sastoji od ranije denominacije biljne sorte ili je reprodukuje u svojim bitnim elementima i koja je registrovana u Crnoj Gori, u skladu sa zakonom, a koji pružaju zaštitu prava na biljnu sortu i koji se odnose na biljne sorte iste ili blisko srodne vrste;".
Poslije tačke 13 dodaje se nova tačka koja glasi:
"14) koji se sastoji od ranije denominacije biljne sorte ili je reprodukuje u svojim bitnim elementima, koja je registrovana u skladu sa pravom Evropske unije ili međunarodnim sporazumima u kojim je Evropska unija članica, a koji pružaju zaštitu prava na biljnu sortu i koji se odnose na biljne sorte iste ili blisko srodne vrste."
U stavu 2 riječi: "proglasiti ništavim" zamjenjuju se riječju "poništiti", a poslije riječi: "prijave za registraciju" dodaju se zarez i riječi: "odnosno prije datuma podnošenja zahtjeva za poništavanje".
Član 4
U članu 7 stav 6 poslije riječi: "ranijem žigu" zarez se briše, a riječi: "a zatražena je registracija za robe, odnosno usluge koje nijesu slične" zamjenjuju riječima: "nezavisno od toga da li su robe ili usluge za koje je podnijeta prijava za registraciju istovjetne, slične ili nijesu slične".
Član 5
Član 8 mijenja se i glasi:
"Na osnovu prigovora nosioca žiga, žig se ne može registrovati:
   1) na ime zastupnika ili predstavnika kojem je povjereno da obavlja poslove u privrednom društvu u granicama ovlašćenja za zastupanje u skladu sa zakonom i osnivačkim aktom društva (u daljem tekstu: trgovački zastupnik) bez saglasnosti nosioca žiga;
   2) ako bi njegovo korišćenje predstavljalo povredu prava na lično ime, prava na portret, autorskog prava ili drugog prava industrijske svojine;
   3) koji je istovjetan ili sličan sa znakom koji se u dobroj vjeri koristio u prometu prije datuma podnošenja prijave za registraciju žiga, odnosno datuma prvenstva iz čl. 23 i 24 ovog zakona;
   4) ako se može zamijeniti sa ranijim žigom koji je registrovan u drugoj državi, pod uslovom da u trenutku podnošenja podnosilac prijave žiga nije postupao u dobroj vjeri;
   5) ako je zahtjev za registraciju oznake porijekla ili oznake geografskog porijekla već podnijet u skladu sa zakonom, prije datuma podnošenja prijave za registraciju žiga ili datuma prvenstva zatraženog u prijavi, pod uslovom da ta oznaka porijekla ili oznaka geografskog porijekla:
      - bude registrovana, i
      - daje licu ovlašćenom u skladu sa zakonom pravo zabrane upotrebe kasnijeg žiga;
   6) ako je zahtjev za registraciju oznake porijekla ili oznake geografskog porijekla već podnijet u skladu sa pravom Evropske unije kojim se propisuje zaštita oznaka porijekla ili oznaka geografskog porijekla, pod uslovom da:
      - je zahtjev za registraciju oznake porijekla ili oznake geografskog porijekla već podnesen u skladu sa pravom Evropske unije prije datuma podnošenja prijave za registraciju žiga ili datuma prvenstva zatraženog u prijavi, pod uslovom da kasnije bude registrovana,
      - da ta oznaka porijekla ili oznaka geografskog porijekla daje licu ovlašćenom u skladu sa zakonom pravo zabrane upotrebe kasnijeg žiga.
Izuzetno od stava 1 tačka 1 ovog člana, trgovački zastupnik može registrovati žig, bez saglasnosti nosioca žiga, ako taj zastupnik u postupku koji se vodi pred nadležnim organom navede opravdane razloge kojima se izbjegava povreda interesa nosioca žiga."
Član 6
U članu 10 stav 2 tačka 3 mijenja se i glasi:
"3) znak koji je istovjetan ili sličan sa njegovim žigom nezavisno od toga jesu li robe ili usluge u odnosu na koje se žig koristi istovjetne, slične ili nijesu slične robama, odnosno uslugama za koje je žig registrovan, kad taj žig ima reputaciju u Crnoj Gori i kad korišćenje tog znaka bez opravdanog razloga nepošteno iskorišćava distinktivni karakter ili ugled žiga ili im šteti."
Stav 4 mijenja se i glasi:
"Izuzetno od stava 3 ovog člana, nosilac žiga ima pravo na naknadu štete za radnje preduzete nakon dana objave prijave žiga, a prije datuma objave registracije žiga, koje će nakon objave registracije žiga biti zabranjene."
Član 7
Član 11 mijenja se i glasi:
"U skladu sa odredbom člana 10 stav 2 ovog zakona, druga lica ne mogu bez odobrenja nosioca žiga da:
   1) stavljaju zaštićeni znak na robu, njenu ambalažu ili sredstva za obilježavanje robe;
   2) nude robu, da je stavljaju u promet, ili da je skladište u svrhu stavljanja u promet, ili da je nude ili obavljaju usluge pod zaštićenim znakom;
   3) uvoze ili izvoze robu pod zaštićenim znakom;
   4) koriste zaštićeni znak na poslovnim dokumentima ili u reklami;
   5) koriste znak kao trgovački naziv ili naziv trgovačkog društva ili dijela trgovačkog naziva, odnosno dijela naziva trgovačkog društva;
   6) koriste znak u uporednom oglašavanju na način koji nije u skladu sa propisima o obmanjujućem i uporednom oglašavanju.
Prava iz stava 1 ovog člana i člana 10 ovog zakona ima i nosilac žiga koji je dobro poznat u Crnoj Gori u skladu sa članom 6bis Pariske konvencije.
Odredbe stava 1 ovog člana i člana 10 st. 1 i 2 ovog zakona ne utiču na primjenu odredaba o zaštiti od korišćenja znaka, osim za svrhe razlikovanja roba ili usluga, ako se korišćenjem tog znaka bez opravdanog razloga nepošteno iskorišćava distinktivni karakter ili ugled žiga ili im šteti.
Nosilac registrovanog žiga, nezavisno od prava nosioca stečenim prije datuma podnošenja prijave ili datuma prvenstva registrovanog žiga, ima pravo i da zahtijeva da se onemogući trećim licima da na teritoriju Crne Gore u kojoj je žig registrovan unose robu koja na tom području nije u slobodnom prometu ako ta roba, uključujući njeno pakovanje:
   - dolazi iz trećih zemalja, i
   - bez odobrenja nosi žig koji je istovjetan sa žigom registrovanim za tu robu ili koji se po svojim bitnim obilježjima ne može razlikovati od tog žiga.
Pravo nosioca žiga iz stava 4 ovog člana prestaje da važi ako u toku postupka za utvrđivanje vršenja povrede registrovanog žiga, pokrenutog u skladu sa carinskim propisima o primjeni prava intelektualne svojine, deklarant ili vlasnik robe dokaže da nosilac registrovanog žiga nije ovlašćen da zabrani stavljanje robe na tržište u zemlji krajnjeg odredišta.
Ako postoji rizik da se pakovanje, naljepnice, etikete, siguronosne oznake ili oznake autentičnosti ili druge oznake na kojima je žig istaknut mogu upotrijebiti u vezi sa robom ili uslugama i da bi se takvim korišćenjem počinila povreda prava nosioca žiga u skladu sa stavom 1 ovog člana i članom 10 stav 2 ovog zakona, nosilac tog žiga ima pravo da zahtijeva od organa uprave nadležnog za poslove carina i organa uprave nadležnog za inspekcijske poslove da se zabrani:
   1) isticanje znaka istovjetnog ili sličnog žigu na pakovanju, naljepnicama, etiketama, sigurnosnim oznakama ili oznakama autentičnosti, ili na drugim sredstvima na kojima žig može biti istaknut,
   2) nuđenje ili stavljanje na tržište ili skladištenje u te svrhe ili uvoz ili izvoz, pakovanja, naljepnica, etiketa, sigurnosnih oznaka ili oznaka autentičnosti ili drugih sredstava na kojima je žig istaknut."
Član 8
U članu 12 stav 1 poslije riječi "dužan" dodaju se riječi: "da bez odlaganja i u slučaju publikacije u štampanom obliku".
Član 9
U članu 13 stav 1 mijenja se i glasi:
"Ako je žig registrovan na ime trgovačkog zastupnika nosioca žiga bez saglasnosti nosioca žiga, a trgovački zastupnik ne navede opravdane razloge u smislu člana 8 stav 2 ovog zakona, nosilac žiga ima pravo da mu zabrani upotrebu žiga."
Član 10
Član 16 mijenja se i glasi:
"Pravo nosioca kasnije registrovanog žiga
Član 16
U postupcima zbog povrede prava nosilac žiga nije ovlašćen da zahtijeva zabranu upotrebe kasnije registrovanog žiga ako taj žig nije poništen u skladu sa članom 52, članom 52a st. 1 i 2 i članom 52b stav 3 ovog zakona.
Ako nosilac žiga nije ovlašćen da zahtijeva zabranu upotrebe kasnije registrovanog žiga u skladu sa stavom 1 ovog člana, nosilac kasnije registrovanog žiga nema pravo da zahtijeva zabranu upotrebe ranijeg žiga u postupcima zbog povrede prava nosioca žiga."
Član 11
Član 17 mijenja se i glasi:
"Korišćenje žiga nakon registracije
Član 17
Ako u periodu od pet godina od dana okončanja postupka registracije žiga, nosilac prava nije stvarno koristio žig za robe, odnosno usluge za koje je registrovan ili ako je prestao sa korišćenjem u neprekidnom periodu od pet godina, primjenjivaće se odredbe čl. 33, 52b i 53 ovog zakona, osim ako postoje opravdani razlozi za nekorišćenje žiga.
Korišćenje žiga iz stava 1 ovog člana je i korišćenje u obliku koji se razlikuje po elementima koji ne mijenjaju dinstinktivno obilježje žiga u obliku u kojem je registrovan, kao i stavljanje žiga na robe ili njihovu ambalažu, odnosno usluge samo u svrhe izvoza.
Korišćenje žiga uz pristanak nosioca prava ili lica koje je ovlašćeno da koristi kolektivni žig smatra se korišćenjem od strane nosioca prava.
Izuzetno od stava 1 ovog člana, ako tuženi zahtijeva zabranu upotrebe žiga, nosilac žiga mora da dokaže da je u toku perioda od pet godina, prije datuma podnošenja tužbe žig bio u stvarnoj upotrebi u vezi sa robom ili uslugama za koje je registrovan i koji se navode kao razlozi za tužbu ili da postoje opravdani razlozi za nekorišćenje žiga, pod uslovom da je postupak registracije žiga bio završen najmanje pet godina, prije datuma podnošenja tužbe.
Datum početka roka iz stava 1 ovog člana unosi se u Registar."
Član 12
Član 20 mijenja se i glasi:
"Prijava sadrži:
   1) zahtjev za registraciju žiga;
   2) podatke o podnosiocu prijave;
   3) izgled znaka koji podnosilac prijave ima namjeru da zaštiti žigom;
   4) spisak roba, odnosno usluga za koje se traži registracija;
   5) dokaz o uplati administrativne takse;
   6) punomoćje za zastupanje, ako je prijava podnijeta preko zastupnika.
Robe i usluge iz prijave iz stava 1 tačka 4 ovog člana razvrstavaju se u klase prema Međunarodnoj klasifikaciji roba i usluga utvrđenoj Ničanskim sporazumom o međunarodnoj klasifikaciji roba i usluga radi registrovanja žigova (u daljem tekstu: Ničanska klasifikacija).
Podnosilac prijave dužan je da jasno i precizno identifikuje robu i usluge za koje se traži zaštita žiga kako bi se isključivo na osnovu prijave mogao odrediti obim zaštite koja se traži.
Identifikacija roba i usluga iz stava 3 ovog člana, vrši se u skladu sa Ničanskom klasifikacijom.
Klase i oznake roba i usluga čija se identifikacija vrši u skladu sa Ničaniskom klasifiikacijom obuhvataju sve robe i usluge navedene u toj klasi, odnosno oznaci.
Robe i usluge koje nijesu obuhvaćene klasom ili oznakom iz stava 5 ovog člana ne smatraju se predmetom prijave za registraciju žiga ili registrovanog žiga.
Ako podnosilac prijave zahtijeva registraciju više od jedne klase, tada klasifikuje robu i usluge prema klasama Ničanske klasifikacije, pri čemu svakoj grupi prethodi broj klase kojem ta grupa robe ili usluga pripada i navodi ih prema redosljedu klasa.
Roba i usluge iz stava 3 ovog člana ne smatraju se međusobno:
   - sličnim jer se pojavljuju u istoj klasi Ničanske klasifikacije,
   - različitim jer se pojavljuju u različitim klasama Ničanske klasifikacije.
Obrazac prijave iz stava 1 ovog člana propisuje Ministarstvo."
Član 13
U članu 21 stav 3 i članu 26a stav 6 riječi: "registar prijava" zamjenjuju se riječju "Registar".
Član 14
U članu 23 stav 1 poslije riječi: "Pariske unije" dodaju se riječi: "za zaštitu industrijske svojine (u daljem tekstu: Pariska unija)".
Član 15
U članu 27 stav 1 riječi: "registar prijava" zamjenjuju se riječju "Registar".
U st. 2 i 5 i članu 28 stav 4 riječi: "60 dana" zamjenjuju se riječima: "30 dana".
Član 16
Član 30 mijenja se i glasi:
"Primjedbe drugih lica
Član 30
Nakon objavljivanja prijave iz člana 29 ovog zakona, pravna i fizička lica ili udruženja proizvođača roba ili pružaoca usluga, trgovci i potrošači mogu, da dostave nadležnom organu u pisanoj formi, obrazloženo mišljenje (u daljem tekstu: primjedbe) o apsolutnim razlozima za odbijanje registracije iz člana 6 ovog zakona, u roku od 90 dana, od dana objavljivanja prijave.
Lica iz stava 1 ovog člana nijesu stranke u postupku.
Nakon prijema primjedbi iz stava 1 ovog člana, nadležni organ ih dostavlja podnosiocu prijave za registraciju žiga, koji se na njih može izjasniti u roku od 15 dana, od dana prijema primjedbi.
Ako se podnosilac prijave za registraciju žiga u roku iz stava 3 ovog člana ne izjasni na primjedbe nadležni organ donosi rješenje o odbijanju ili registraciji žiga, koje se objavljuje u Službenom glasilu.
Nadležni organ može, po službenoj dužnosti, prije registracije, ponovo da pokrene ispitivanje apsolutnih razloga za odbijanje registracije iz člana 6 ovog zakona."
Član 17
Član 31 mijenja se i glasi
"Prigovor na registraciju žiga
Član 31
Prigovor za odbijanje registracije žiga u slučaju iz čl. 7 i 8 ovog zakona podnosi se nadležnom organu, u roku od 90 dana od dana objavljivanja prijave u Službenom glasilu.
Prigovor iz stava 1 ovog člana, može da podnese nosilac ranijeg žiga ili sticalac licence koji ima odobrenje nosioca žiga, nosilac prava na lično ime, prava na portret, autorskog prava ili drugog prava industrijske svojine iz člana 8 stav 1 tačka 2 ovog zakona, zainteresovano lice kad se prigovor podnosi na osnovu člana 8 stav 1 tač. 3 i 4 ovog zakona i lica koja su:
   1) u skladu sa zakonom kojim se uređuje zaštita oznake geografskog porijekla, ovlašćena da ostvaruju prava iz člana 8 stav 1 tačka 5 ovog zakona;
   2) na osnovu prava Evropske unije kojima se predviđa zaštita oznaka porijekla i oznaka geografskog porijekla, ovlašćena da ostvaruju prava iz člana 8 stav 1 tač. 5 i 6 ovog zakona.
Ako je na dan objavljivanja prijave žiga, pokrenut postupak za ukidanje ranijeg žiga ili postupak poništavanja žiga, nadležni organ će sa postupkom razmatranja prigovora zastati do pravosnažnosti rješenja u tim postupcima.
Prigovor se može podnijeti na osnovu jednog ili više ranijih prava iz člana 8 stav 1 tačka 2 ovog zakona, pod uslovom da sva pripadaju istom nosiocu.
Prigovor se može podnijeti za robe, odnosno usluge ili samo za dio robe, odnosno usluge u odnosu na koje je ranije pravo zaštićeno ili za koje je podnesena prijava.
Rok za podnošenje prigovora iz stava 1 ovog člana ne može se produžiti.
Za podnošenje prigovora iz stava 1 ovog člana plaća se administrativna taksa."
Član 18
U članu 33 u uvodnoj rečenici stava 2 riječi: "na dan objavljivanja prijave" zamjenjuju se riječima: "na datum podnošenja prijave ili na datum prvenstva kasnijeg žiga".
Član 19
U članu 33b stav 2 riječi: "duži od šest mjeseci" zamjenjuju se riječima: "kraći od 24 mjeseca".
Na kraju stava 3 tačka se zamjenjuje zarezom i dodaju riječi: "odnosno ako postupak ne bude okončan na drugi način.".
U stavu 6 riječi: "odbijanju prigovora ili rješenje o odbijanju registracije žiga." zamjenjuju se riječima: "obustavi postupka povodom prigovora.".
Član 20
U članu 34 stav 2 riječi: "60 dana" zamjenjuju se riječima: "dva mjeseca".
U stavu 4 zarez i riječi: "zahtjeva za povraćaj u pređašnje stanje iz člana 38 ovog zakona" brišu se.
Član 21
U članu 37 stav 1 poslije riječi "usluga" zarez se zamjenjuje tačkom, a riječi: "ispravljanje grešaka u tekstu ili prepisu ili ispravljanje druge očigledne greške." brišu se.
Poslije stava 1 dodaju se tri nova stava koji glase:
" Ako upis žiga u Registar, ili objavljena prijava, ili registracija žiga ili rješenje nadležnog organa sadrži očiglednu grešku, nadležni organ je dužan da ispravi grešku po službenoj dužnosti ili na zahtjev stranke.
Nadležni organ je dužan da donese rješenje kojim briše pređašnji upis žiga u Registar ili pređašnje objavljivanje prijave, odnosno kojim pređašnje rješenje koje sadrži očiglednu grešku ispravlja novim rješenjem i objavljuje ispravku pogrešno objavljenih podataka.
Za podnošenje zahtjeva za ispravljanje grešaka iz stava 1 ovog člana, ne plaća se administrativna taksa i naknada troškova."
U stavu 5 riječi: "st. 1 do 4" zamjenjuju se riječima: "st. 1 do 7".
Dosadašnji st. 2 do 6 postaju st. 5 do 9.
Član 22
Član 38 mijenja se i glasi:
"Isticanje višestrukog zahtjeva za upis u registar, brisanje ili izmjenu prava u Registru
Član 38
Podnosilac prijave, odnosno nosilac žiga može da podnese nadležnom organu višestruki zahtjev koji se odnosi na upis u registar, brisanje ili izmjenu prava u registru, a u kojem su navedeni brojevi prijava ili registracija na koje se taj zahtjev odnosi.
Podnosilac zahtjeva iz stava 1 ovog člana, dužan je da dostavi dokaze o plaćanju propisane administrativne takse i naknade troškova, za svaku prijavu ili registraciju sadržanu u tom zahtjevu."
Član 23
Član 39 mijenja se i glasi:
"Licenca
Član 39
Nosilac žiga može da na osnovu ugovora o licenci ustupi pravo korišćenja žiga za robe, odnosno usluge ili samo za dio roba, odnosno usluga.
Licenca može biti isključiva ili neisključiva.
Isključiva licenca je licenca na osnovu koje sticalac licence stiče isključivo pravo korišćenja žiga, ako je to pravo izričito ugovoreno.
Neisključiva licenca je licenca na osnovu koje sticalac licence ne stiče isključivo pravo korišćenja žiga.
Ugovor iz stava 1 ovog člana upisuje se u Registar na zahtjev nosioca žiga ili sticaoca licence, ako je nadležnom organu uz zahtjev podnijeta sljedeća dokumentacija:
   - ovjeren prepis iz ugovora o licenci ili ugovor o prenosu upisane licence iz kojeg se vide ugovorne strane i prava koja se licenciraju, odnosno prava iz upisane licence koja se prenose, ili
   - ovjerena izjava o davanju ili prenosu upisane licence, potpisana od strane davaoca i sticaoca licence.
Podaci o ugovoru o licenci koji su upisani u Registar na način iz stava 5 ovog člana mijenjaju se ili brišu na zahtejv nosioca žiga ili sticaoca licence.
Nosilac žiga može se pozvati na prava iz žiga protiv sticaoca licence koji ne poštuje odredbe ugovora o licenci u odnosu na:
   - trajanje ugovra o licenci,
   - registracijom utvrđen način na koji se žig može koristiti, u smislu člana 11 ovog zakona,
   - obim roba i usluga za koje se ustupa licenca,
   - teritoriju na kojoj se žig može koristiti ili kvalitet robe koja se proizvodi ili usluge koje nudi sticalac licence.
Žig ne može biti predmet prinudne licence.
Upisi u Registar iz st. 5 i 6 ovog člana vrše se rješenjem.
Upisi ugovora o licenci u Registar objavljuju se u Službenom glasilu."
Član 24
Član 40 mijenja se i glasi:
"Prenos žiga
Član 40
Nosilac žiga može prenijeti žig na drugo lice za robe, odnosno usluge ili samo za dio roba, odnosno usluga za koje je registrovan.
Prilikom prenosa udjela akcija, odnosno spajanja privrednog društva, prenosi se i žig tog privrednog društva, osim ako sporazumom između privrednih društava nije drugačije određeno.
U slučaju prenosa žiga u odnosu na samo dio roba, odnosno usluga za koje je žig registrovan, postupak razdvajanja registracije izvršiće se u skladu sa članom 36 ovog zakona.
Postupak za upis prenosa žiga pokreće se zahtjevom, uz koji se podnosi:
   1) dokaz o pravnom osnovu upisa koji se traži;
   2) punomoćje, ako se postupak za upis prenosa žiga, licence ili zaloge pokreće preko punomoćnika;
   3) dokaz o uplati administrativne takse za upis prenosa prava, licence ili zaloge.
Zahtjevom iz stava 4 ovog člana može se tražiti upis i licence, odnosno zaloge, pod uslovom da su nosilac žiga i sticalac licence, odnosno zaloge isto lice.
Prenos žiga upisuje se u Registar i objavljuje se u Službenom glasilu.
Obrazac zahtjeva i bližu dokumentaciju koja se podnosi uz zahtjev iz stava 4 ovog člana propisuje Ministarstvo."
Član 25
Član 41 mijenja se i glasi:
"Zaloga, prinudno izvršenje i stečaj
Član 41
Žig može samostalno biti predmet zaloge na osnovu ugovora o zalozi, predmet drugih stvarnih prava ili predmet prinudnog izvršenja, u odnosu na privredno društvo koje je nosilac tog žiga.
Na zahtjev založnog povjerioca ili založnog dužnika založno pravo upisuje se u Registar.
Sud po službenoj dužnosti ili javni izvršitelj koji sprovodi prinudno izvršenje, dužni su da bez odlaganja, obavijeste nadležni organ o pokrenutom prinudnom izvršenju na žigu, radi upisa u Registar.
Upis iz stava 2 ovog člana može se pokrenuti i na zahtjev lica iz stava 2 ovog člana.
O upisu iz stava 2 ovoga člana nadležni organ će donijeti rješenje.
Upis zaloge i podatak da je nad žigom pokrenuto prinudno izvršenje objavljuju se u Službenom glasilu.
Nakon dostavljanja obavještenja od strane nadležnog suda ili stečajnog upravnika, podatak o stečaju upisuje se u Registar i objavljuje u Službenom glasilu.
Bliži sadržaj zahtjeva za upis licence i zaloge i dokumentaciju koja se prilaže uz zahtjev propisuje Ministarstvo."
Član 26
Poslije člana 41a dodaje se novi član koji glasi:
"Dejstvo upisa prema trećim licima
Član 41b
Na osnovu zahtjeva za upis, brisanje ili izmjenu u Registar koji je podnesen u skladu sa odredbama čl. 39 do 41a ovog zakona, taj upis, brisanje ili izmjena imaju dejstvo prema trećim licima nakon upisa u Registar."
Član 27
U članu 43 stav 1 riječi: "10 godina" zamjenjuju se riječima: "deset godina".
Poslije stava 5 dodaju se dva nova stava koji glase:
"Ako je licenca upisana u Registar, odricanje od žiga upisuje se u Registar samo ako nosilac žiga dokaže da je sticaoca licence obavijestio o svojoj namjeri odricanja.
Odricanje od žiga upisuje se u Registar i nadležni organ će donijeti rješenje o izvršenom upisu nakon isteka roka od tri mjeseca, od dana na koji je nosilac dokazao nadležnom organu da je obavijestio sticaoca licence o namjeri odricanja ili prije isteka toga roka, odmah po dobijanju saglasnosti sticaoca licence."
Dosadašnji st. 6 i 7 postaju st. 8 i 9.
Član 28
U članu 44 stav 1 mijenja se i glasi:
"Kolektivni žig je žig koji je kao takav opisan u prijavi žiga i koji je podoban za razlikovanje roba ili usluga, članova udruženja koje je nosilac tog žiga od roba ili usluga drugog pravnog ili fizičkog lica."
Član 29
Član 46 mijenja se i glasi:
"Podnošenje prijave za registraciju kolektivnog žiga
Član 46
Podnosioci prijave za registraciju kolektivnog žiga mogu biti udruženje proizvođača, pružaoca usluga ili trgovaca, kao i pravna lica javnog prava koji u svoje ime mogu ostvarivati prava, preuzimati obaveze, zaključivati ugovore ili obavljati druge pravne radnje.
U slučaju povrede kolektivnog žiga u ime lica koja su ovlašćena da koriste žig, ako su ta lica pretrpjela štetu koja je posljedica neovlašćene upotrebe žiga, nosilac kolektivnog žiga ima pravo da traži naknadu štete.
Licima iz stava 1 ovog člana smatraju se državni organi, organi državne uprave, organi uprave, organi lokalne samouprave, organi lokalne uprave, pravna lica i drugi subjekti koji vrše javna ovlašćenja."
Član 30
Poslije člana 47 dodaje se novi član koji glasi:
"Odbijanje prijave za registraciju kolektivnog žiga
Član 47a
Prijavu za registraciju kolektivnog žiga nadležni organ odbiće ako:
   1) ne ispunjava uslove predviđene članom 6 ovog zakona, osim u slučaju zaštite geografske oznake kolektivnim žigom;
   2) nije podnijeta u skladu sa odredbama člana 44 stav 1 ili člana 46 ovog zakona;
   3) opšti akt o kolektivnom žigu nije u skladu sa zakonom;
   4) postoji vjerovatnoća dovođenja javnosti u zabludu u odnosu na karakter ili značenje žiga, posebno u slučaju dovođenja u zabludu da se smatra nečim drugim, a ne kolektivnim žigom.
Nadležni organ neće odbiti prijavu ako podnosilac prijave izmijeni opšti akt o kolektivnom žigu, tako da ispunjava uslove iz stava 1 ovog člana.
Primjedbe trećih lica na prijavu za registraciju kolektivnog žiga, u skladu sa članom 30 ovog zakona, mogu da se zasnivaju i na razlozima za odbijanje registracije kolektivnog žiga propisanim stavom 1 ovog člana."
Član 31
U članu 48 stav 2 riječi: "člana 47" zamjenjuju se riječima: "čl. 47 i 47a".
Član 32
Član 50c mijenja se i glasi:
"Dokazivanje upotrebe međunarodno registrovanog žiga
Član 50c
Radi dokazivanja upotrebe međunarodno registrovanog žiga u postupku povodom prigovora, poništavanja žiga ili ukidanja žiga, uzima se datum na koji je izjava nadležnog organa o priznanju zaštite međunarodne registracije žiga u Crnoj Gori objavljena u Službenom glasilu Međunarodnog biroa.
Ako u roku od godinu dana, od dana obavještenja Međunarodnog biroa o zahtjevu za proširenje zaštite međunarodne registracije na teritoriji Crne Gore nadležni organ nije obavijestio Međunarodni biro o privremenom odbijanju zaštite, niti mu je dostavio izjavu o priznanju zaštite međunarodne registracije žiga, prilikom utvrđivanja datuma od kojeg se takav žig mora koristiti uzima se prvi dan nakon isteka tog roka.
Ako istekom roka iz stava 2 ovog člana, postupak po zahtjevu za proširenje zaštite međunarodno registrovanog žiga na teritoriji Crne Gore nije okončan, datum međunarodne registracije je datum kad je nadležni organ obavijestio Međunarodni biro o svojoj odluci o odobravanju zaštite."
Član 33
Član 51 mijenja se i glasi:
"Poništavanje žiga na osnovu apsolutnih razloga
Član 51
Ako nije izvršena registracija žiga u skladu sa članom 6 ovog zakona, nadležni organ može da poništi registrovani žig, u cjelini ili djelimično.
Postupak za poništavanje registrovanog žiga nadležni organ može da pokrene po službenoj dužnosti ili na zahtjev zainteresovanih lica, ako podnosilac prijave nije postupao u dobroj vjeri prilikom podnošenja prijave.
U slučaju da registracija žiga nije izvršena u skladu sa članom 6 ovog zakona, zahtjev može da podnese svako zainteresovano lice.
Zainteresovano lice iz stava 3 ovog člana je fizičko ili pravno lice, grupa ili tijelo koji su osnovani radi predstavljanja interesa proizvođača, pružaoca usluga, trgovaca ili potrošača, koji u svoje ime mogu tužiti i biti tuženi.
Ako žig nije registrovan u skladu sa članom 6 ovog zakona, žig će se poništiti ako razlozi za poništavanje postoje prilikom donošenja rješenja o poništavanju žiga.
Ako žig nije registrovan u skladu sa članom 6 stav 1 tač. 2 do 5 ovog zakona, žig neće biti poništen, ako nosilac žiga dokaže da je žig usljed njegovog korišćenja stekao distinktivno obilježje u odnosu na robe ili usluge, za koje je registrovan prije datuma podnošenja zahtjeva za poništavanje."
Član 34
Član 51a mijenja se i glasi:
"Poništavanje žiga na osnovu relativnih razloga
Član 51a
Ako registracija žiga nije izvršena u skladu sa čl. 7 i 8 ovog zakona, nadležni organ može da poništi registrovani žig, u cjelini ili djelimično.
Ako registracija žiga nije izvršena u skladu sa članom 7 ovog zakona, zahtjev može da podnese nosilac ranijeg žiga, kao i sticaoci licenci koji imaju odobrenje nosioca tog žiga.
Ako registracija žiga nije izvršena u skladu sa:
   1) članom 8 stav 1 tač. 1, 2 i 3 ovog zakona zahtjev može da podnese lice čije je pravo povrijeđeno,
   2) članom 8 stav 1 tačka 4 ovog zakona zahtjev može da podnese lice čije je pravo povrijeđeno i zainteresovano lice,
   3) članom 8 stav 1 tač. 5 i 6 ovog zakona, zahtjev mogu da podnesu lica u skladu sa:
   a) propisima kojima se predviđa zaštita oznaka porijekla i oznaka geografskog porijekla;
   b) pravom Evropske unije kojim se predviđa zaštita oznaka porijekla i oznaka geografskog porijekla.
Kada je nosilac nekog od prava iz čl. 7 ili 8 ovog zakona, na kojem se zasniva zahtjev za poništavanje žiga, već ranije podnio zahtjev za poništavanje žiga ne može podnijeti novi zahtjev za poništavanje žiga na osnovu nekog drugog prava iz tih članova, a na koje se mogao pozvati u prvom zahtjevu.
Žig se ne može poništiti ako je nosilac nekog od prava iz čl. 7 ili 8 ovog zakona, na kojem se zasniva zahtjev za poništavanje žiga, izričito odobrio registraciju žiga prije podnošenja tog zahtjeva.
Ako je na datum podnošenja zahtjeva za poništavanje žiga na osnovu ranijeg žiga u toku postupak po zahtjevu za ukidanje ili poništavanje ranijeg žiga, nadležni organ će donijeti rješenje o prekidu postupka po zahjevu za poništavanje žiga do pravosnažnosti rješenja iz ranije pokrenutih postupaka ukidanja ili poništavanja.
Zahtjev za poništavanje žiga može da se podnese na osnovu jednog ili više ranijih prava, pod uslovom da sva prava pripadaju istom nosiocu."
Član 35
Poslije člana 51a dodaje se novi član koji glasi:
"Poništavanje kolektivnog žiga
Član 51b
Nadležni organ može poništiti registrovani kolektivni žig:
   1) iz razloga utvrđenih u čl. 51 i 51a ovog zakona,
   2) kad kolektivni žig nije registrovan u skladu sa članom 47a ovog zakona.
Izuzetno od stava 1 tačka 2 ovog člana registrovani kolektivni žig neće se poništiti ako nosilac žiga izmjenama opšteg akta ispuni uslove iz člana 47a ovog zakona.
Postupak za poništavanje kolektivnog žiga iz stava 1 ovog člana nadležni organ može da pokrene po službenoj dužnosti ili na zahtjev zainteresovanog lica."
Član 36
Član 52 mijenja se i glasi:
"Nedostatak distinktivnog karaktera ili ugleda ranijeg žiga koji sprečava poništavanje žiga
Član 52
Zahtjev za poništavanje žiga na osnovu ranijeg žiga neće biti usvojen na datum podnošenja zahtjeva za poništavanje, ako zahtjev ne bi bio usvojen na datum podnošenja prijave kasnijeg žiga ili na dan prvenstva kasnijeg žiga ako:
   1) raniji žig može da se poništi u skladu sa članom 6 stav 1 tač. 2 do 5 ovog zakona, a još nije stekao distinktivni karakter iz člana 6 stav 2 ovog zakona;
   2) se zahtjev za poništavanje žiga podnosi u skladu sa članom 7 stav 6 ovog zakona, a raniji žig još nije stekao reputaciju u Crnoj Gori u skladu sa ovim zakonom;
   3) se zahtjev za poništavanje žiga podnosi u skladu sa članom 7 stav 1 tačka 2 ovog zakona, a raniji žig još uvijek nije stekao dovoljnu distinktivnost, koja bi opravdala vjerovatnoću dovođenja javnosti u zabludu."
Član 37
Član 52a mijenja se i glasi:
"Nemogućnost podnošenja zahtjeva za poništavanje
Član 52a
Nosilac ranijeg žiga iz člana 7 ovog zakona, koji u neprekidnom periodu od pet godina, svjesno dopušta upotrebu kasnijeg žiga, nema pravo da na osnovu ranijeg žiga podnese zahtjev za poništavanje kasnijeg žiga u odnosu na robe ili usluge za koje se koristi taj kasniji žig, osim ako prijava za registraciju kasnijeg žiga nije podnesena u dobroj vjeri.
Odredba stava 1 ovog člana primjenjuje se i na nosioce prava iz člana 8 ovog zakona.
U slučajevima iz st. 1 i 2 ovog člana nosilac:
   1) kasnijeg žiga nema pravo da se protivi upotrebi ranijeg žiga,
   2) ranijeg žiga nema pravo da se protivi upotrebi kasnijeg žiga."
Član 38
Poslije člana 52a dodaju se tri nova člana koji glase:
"Dokazivanje upotrebe žiga u postupcima za poništavanje
Član 52b
U postupcima za poništavanje žiga na osnovu registrovanog žiga sa ranijim datumom podnošenja prijave ili ranijim datumom prvenstva, ako nosilac kasnijeg žiga to zatraži, nosilac ranijeg žiga mora da dokaže da je raniji žig tokom perioda od pet godina koji prethodi datumu podnošenja zahtjeva za poništavanje žiga, bio u stvarnoj upotrebi u skladu sa članom 17 ovog zakona u odnosu na robe ili usluge za koje je registrovan i koje navodi kao razloge u zahtjevu ili da postoje opravdani razlozi za neupotrebu, pod uslovom da je raniji žig na datum podnošenja zahtjeva za poništavanje žiga bio registrovan najmanje pet godina.
Nadležni organ nosioca ranije registrovanog žiga poziva da se izjasni o zahtjevu iz stava 1 ovog člana u roku od 60 dana, od dana prijema poziva.
Ako se noslac ranijeg žiga ne izjasni na zahtjev za dokazivanje upotrebe u roku iz stava 2 ovog člana ili ne dokaže upotrebu ili opravdane razloge neupotrebe ranijeg žiga, zahtjev za poništavanje žiga nadležni organ odbiće rješenjem.
Ako se nosilac ranijeg žiga izjasni o zahtjevu za dokazivanje upotrebe žiga u roku iz stava 2 ovog člana, nadležni organ će proslijediti nosiocu osporavanog žiga izjašnjenje i pozvati ga da se izjasni u roku od 60 dana, od dana prijema poziva.
Nakon isteka roka iz stava 4 ovog člana, nadležni organ će odlučiti rješenjem o osnovanosti zahtjeva za poništavanje žiga na osnovu raspoloživih činjenica iz prethodno dostavljene dokumentacije i izjašnjenja.
Ako je raniji žig korišćen samo u odnosu na dio roba ili usluga za koje je registrovan, za potrebe ispitivanja opravdanosti zahtjeva za poništavanje žiga smatraće se da je registrovan samo za taj dio roba ili usluga.
Postupak za poništavanje
Član 52c
Nadležni organ će rješenjem odbiti zahtjev za poništavanje žiga ako nije podnesen:
   1) u skladu sa uslovima iz čl. 51, 51a i 51b ovog zakona, ili
   2) od strane nosioca ranijeg žiga i sticaoca licence ili ako zahtjev nije podnesen u skladu sa članom 51a stav 4 ovog zakona.
Ako su ispunjeni uslovi za pokretanje postupka za poništavanje, nadležni organ će obavjestiti nosioca žiga čije se poništavanje traži o pokrenutom postupku za poništavanje žiga, i dostaviti mu primjerak zahtjeva i pozvati ga da se u roku od 60 dana od dana prijema poziva izjasni.
Rok iz stava 2 ovog člana može se, na zahtjev nosioca žiga čije se poništavanje traži, produžiti najviše za 60 dana.
Ako se nosilac žiga čije se poništavanje traži ne izjasni o zahtjevu za poništavanje u roku iz stava 3 ovog člana, nadležni organ će rješenjem poništiti žig za one robe ili usluge u odnosu na koje je postupak pokrenut.
Ako se nosilac osporavanog žiga izjasnio u roku iz stava 3 ovog člana nadležni organ ispituje opravdanost razloga navedenih u zahtjevu za poništavanje, u odnosu na robe ili usluge, odnosno dio roba, ili dio usluga u odnosu na koje je osporavani žig registrovan.
U postupku ispitivanja zahtjeva nadležni organ može pozvati stranke u postupku da podnesu dodatnu dokumentaciju u vezi podnijetog zahtjeva i izjašnjenje u roku od 60 dana, od dana prijema poziva.
Rok iz stava 6 ovog člana, na zahtjev stranaka u postupku može da se produži najviše za 60 dana.
Ako stranka u postupku ne odgovori na poziv u roku iz st. 2 i 3 ovog člana, nadležni organ će donijeti odluku na osnovu činjenica iz prethodno dostavljene dokumentacije.
Ako se u postupku ispitivanja osnovanosti zahtjeva za poništavanje žiga registrovanog na ime trgovačkog zastupnika u kojem je zatražen prenos takvog žiga u skladu sa članom 13 stav 2 ovog zakona utvrdi opravdanost razloga za poništavanje žiga, nadležni organ će umjesto poništenja žiga donijeti rješenje o prenosu žiga u korist nosioca žiga i upisati prenos žiga u Registar.
Pravno dejstvo poništavanja
Član 52d
Lica iz člana 51 st. 2 i 3, člana 51a st. 2 i 3 i člana 51b stav 3 ovog zakona mogu podnijeti zahtjev za poništavanje registrovanog žiga nadležnom organu tokom trajanja prava na žig, kao i nakon isteka vremena trajanja prava na žig.
Kada razlozi za poništavanje žiga postoje u odnosu na samo neke robe ili usluge za koje je žig registrovan, poništavanje žiga obuhvata samo te robe ili usluge.
Kada nadležni organ donese rješenje o poništenju žiga smatra se da žig ne proizvodi pravno dejstvo u mjeri u kojoj je taj žig poništen.
Poništavanje žiga nadležni organ upisuje u Registar i objavljuje u Službenom glasilu."
Član 39
U članu 53 st. 1 i 3 riječ "sud" zamjenjuje se riječju "organ".
Stav 2 mijenja se i glasi:
"Nadležni organ će odbiti zahtjev za ukidanje žiga, ako je korišćenje žiga započeto ili je nastavljeno poslije isteka neprekidnog vremenskog perioda od pet godina u kome žig nije korišćen, a prije podnošenja zahtjeva za ukidanje žiga, osim ako je do započinjanja ili nastavljanja korišćenja žiga došlo nakon što je nosilac žiga saznao da će biti podnijet zahtjev za ukidanje njegovog žiga i ako je korišćenje započeto ili nastavljeno u periodu od tri mjeseca prije podnošenja zahtjeva za ukidanje."
Poslije stava 3 dodaju se dva nova stava koji glase:
"Pored razloga za ukidanje žiga iz stava 3 ovog člana, prava nosioca kolektivnog žiga ukidaju se i na osnovu zahtjeva koji je podnesen nadležnom organu, ako:
   1) nosilac kolektivnog žiga ne preduzima mjere kojima bi spriječio da se žig koristi na način koji nije u skladu sa uslovima upotrebe utvrđenim u opštem aktu, uključujući sve njegove izmjene upisane u Registru;
   2) način na koji ovlašćena lica koriste kolektivni žig dovodi javnost u zabludu u smislu člana 47a stav 1 tačka 4 ovog zakona;
   3) izmjena opšteg akta upisana u Registar, nije u skladu sa članom 47 ovog zakona, osim ako nosilac žiga daljim izmjenama opšteg akta uspije da ispuni uslove navedene u tom članu.
Nosilac žiga ima pravo da zahtijeva zabranu upotrebe žiga, samo u mjeri u kojoj prava nosioca u vrijeme podnošenja tužbe zbog povrede ne podliježu mogućnosti ukidanja žiga."
Član 40
Poslije člana 53 dodaje se novi član koji glasi:
"Postupak ukidanja žiga
Član 53a
Nadležni organ je dužan da ispita da li je zahtjev za ukidanje žiga podnesen u skladu sa članom 53 ovog zakona.
Ako je podnosilac zahtjeva podnio zahtjev za ukidanje žiga prije isteka perioda od pet godina, od datuma registracije žiga čije se ukidanje traži ili ako nije podnesen u skladu sa članom 53 ovog zakona, nadležni organ će rješenjem odbiti zahtjev.
Ako su ispunjeni uslovi iz stava 1 ovog člana, nadležni organ će obavijestiti nosioca žiga čije se ukidanje traži o podnesenom zahtjevu za ukidanje, dostaviti mu zahtjev i pozvati ga da se u roku od 60 dana, od dana prijema obavještenja izjasni o tom zahtjevu.
Ako se nosilac žiga čije se ukidanje traži ne izjasni o zahtjevu u roku iz stava 3 ovog člana, žig se ukida rješenjem za robe ili usluge u odnosu na koje je zahtjev podnesen.
Ako se nosilac žiga čije se ukidanje traži izjasni o zahtjevu, nadležni organ izjašnjenje prosljeđuje podnosiocu zahtjeva za ukidanje žiga i poziva ga da se izjasni u roku od 60 dana od dana prijema poziva.
Ako se podnosilac zahtjeva za ukidanje ne izjasni u roku iz stava 5 ovog člana, nadležni organ donosi odluku na osnovu činjenica iz prethodno dostavljene dokumentacije i izjašnjenja.
Rokovi iz st. 3 i 5 ovog člana mogu se, na zahtjev nosioca osporavanog žiga, produžiti najviše za 60 dana.
U postupku ispitivanja opravdanosti razloga za ukidanje žiga nadležni organ može da pozove stranke u postupku da podnesu dodatnu dokumentaciju u vezi podnijetog zahtjeva i izjašnjenja u roku od 60 dana, od dana prijema poziva.
Rok iz stava 8 ovog člana može se, na zahtjev stranaka u postupku, produžiti najviše za 60 dana.
Ako stranka u postupku ne odgovori na poziv u roku iz st. 8 i 9 ovog člana, nadležni organ donosi rješenje na osnovu činjenica iz prethodno dostavljene dokumentacije."
Član 41
Član 54 mijenja se i glasi:
"Pravno dejstvo ukidanja žiga
Član 54
Zahtjev za ukidanje registrovanog žiga mogu da podnesu zainteresovana lica.
Kad razlozi za ukidanje registrovanog žiga postoje samo u vezi roba, odnosno usluga za koje je žig registrovan, rješenjem o ukidanju registrovanog žiga obuhvataju se samo te robe, odnosno usluge.
Kad je žig ukinut, smatra se da žig nema pravno dejstvo od datuma podnošenja zahtjeva za ukidanje.
Na zahtjev jedne od stranaka u postupku u rješenju o zahtjevu za ukidanje registrovanog žiga može se utvrditi i raniji datum ukidanja žiga od datuma podnošenja zahtjeva za ukidanje, na koji datum se pojavio jedan od razloga za ukidanje žiga iz člana 53 ovog zakona.
Ukidanje registrovanog žiga nadležni organ upisuje u Registar i objavljuje u Službenom glasilu."
Član 42
U članu 55 poslije stava 4 dodaje se novi stav koji glasi:
"Odredba stava 4 ovog člana primjenjuje se i u slučaju nepoštovanja mjera donijetih u skladu sa čl. 55a, 56 i 57 ovog zakona."
Dosadašnji st. 5 do 8 postaju st. 6 do 9.
Član 43
Član 55b mijenja se i glasi:
"Nosilac žiga može od lica koje mu je neovlašćenim vršenjem neke od radnji iz čl. 10 i 11 ovog zakona prouzrokovalo štetu, tužbom da zahtijeva naknadu štete u skladu sa zakonom kojim se uređuju obligacioni odnosi.
Protiv lica koje je bez osnova u pravnom poslu ili u zakonu preduzimanjem neke od radnji iz čl. 10 i 11 ovog zakona povrijedilo žig i time steklo neku korist, nosilac žiga može, bez obzira na krivicu tuženog, tužbom da zahtijeva vraćanje ili naknadu vrijednosti ostvarenih koristi prema opštim pravilima o sticanju bez osnova u skladu sa zakonom kojim se uređuju obligacioni odnosi.
Tužbeni zahtjevi iz st. 1 i 2 ovog člana međusobno se ne isključuju i mogu se podnijeti u rokovima koji su određeni zakonom kojim se uređuju obligacioni odnosi.
Prilikom određivanja visine naknade štete sud će uzeti u obzir sve okolnosti, kao što su negativne ekonomske posljedice, i to: izmakla korist i stečena korist koju je ostvarilo lice koje je izvršilo povredu kao i nematerijalnu štetu koja je nosiocu žiga nanesena neovlašćenim preduzimanjem radnji iz čl. 10 i 11 ovog zakona kojima se povređuje žig.
Umjesto određivanja visine naknade štete u skladu sa stavom 4 ovog člana sud može, kada to smatra primjerenim, odrediti naknadu štete protiv lica koje je izvršilo povredu u visini iznosa naknade koja bi se u tim okolnostima mogla zahtijevati da je lice koje je izvršilo povredu zatražio odobrenje za korišćenje žiga."
Član 44
Član 59b mijenja se i glasi:
"Pored nosioca žiga, odnosno lica koje on ovlasti, zaštitu žiga od povrede u skladu sa čl. 55 do 59 ovog zakona mogu zahtijevati i sticalac licence u mjeri u kojoj je stekao pravo iskorišćavanja žiga, kao i profesionalna organizacija za zaštitu prava koja ima pravo da zastupa nosioca prava intelektualne svojine u skladu sa zakonom.
Sticalac licence može da pokrene postupak zbog povrede žiga, samo uz saglasnost nosioca žiga.
Sticalac isključive licence može da pokrene postupak ako nosilac žiga nakon pisanog obavještenja sam ne pokrene postupak zbog povrede žiga u roku, koji ne može da bude duži od 15 dana.
Sticalac licence, radi dobijanja naknade za štetu koju je pretrpio, ima pravo da se umiješa u postupak zbog povrede koji je pokrenuo nosilac žiga.
Odredbe ovog člana koje se odnose na sticaoca licence primjenjuju se na lice koje je ovlašćeno da koristi kolektivni žig."
Član 45
Član 59d mijenja se i glasi:
"Podnošenje zahtjeva za poništavanje odnosno ukidanje žiga
Ako je zahtjev za poništavanje, odnosno ukidanje žiga pred nadležnim organom podnijet nakon podnošenja zahtjeva za zaštitu žiga od povrede u smislu čl. 55 do 59 ovog zakona, nadležni sud će, cijeneći sve okolnosti slučaja, u skladu sa propisima kojima se uređuju parnični, odnosno izvršni postupak, donijeti odluku da li će zastati sa postupkom zaštite žiga od povrede i pod kojim uslovima."
Član 46
Član 62b mijenja se i glasi:
"Postupak inspekcijskog nadzora
Član 62b
Na pitanja inspekcijskog nadzora koja ovim zakonom nijesu posebno uređena primjenjuje se zakon kojim se uređuje inspekcijski nadzor.
Postupak inspekcijskog nadzora pokreće se po službenoj dužnosti ili na pisani zahtjev za zaštitu žiga od povrede (u daljem tekstu: zahtjev za zaštitu) koji može podnijeti nosilac žiga odnosno lice koje on ovlasti u skladu sa opštim propisima o zastupanju i sticalac licence u mjeri u kojoj je stekao pravo iskorišćavanja žiga, pod uslovima i na način propisan članom 59b st. 2 do 4 ovog zakona (u daljem tekstu: podnosilac zahtjeva).
Zahtjev za zaštitu može biti pojedinačan, kada se odnosi na određenu vrstu i količinu robe ili opšti, kada se odnosi na sve količine određene robe za određeni vremenski period.
Zahtjev za zaštitu obavezno sadrži podatke na osnovu kojih se može identifikovati roba kojom se vrši povreda žiga i dokaz da je podnosilac zahtjeva jedno od lica iz stava 2 ovog člana, a ako se radi o opštem zahtjevu i vremenski period na koji se taj zahtjev odnosi.
Podnosilac zahtjeva za zaštitu može da dostavi i:
   1) detalje na osnovu kojih se može identifikovati pošiljka ili pakovanje;
   2) podatke o mjestu na kome se roba nalazi, odnosno predviđenom odredištu;
   3) naziv proizvođača, uvoznika, vlasnika ili držaoca robe;
   4) podatke o predviđenom datumu dopremanja ili otpremanja robe;
   5) podatke o prevoznom sredstvu korišćenom za transport;
   6) uzorak robe, fotografije i sl.
Nadležni inspektor će u roku od tri dana od dana prijema urednog zahtjeva za zaštitu, obavijestiti podnosioca zahtjeva o prijemu tog zahtjeva.
Nadležni inspektor je dužan da o izvršenom nadzoru po zahtjevu za zaštitu i eventualno preduzetim mjerama obavijesti podnosioca zahtjeva u pisanoj formi, u roku od tri dana od dana izvršenog nadzora.
Ako se zahtjevom za zaštitu predlaže hitno preduzimanje mjera i ako zahtjev za zaštitu sadrži dovoljno podataka o isporukama robe za koju se osnovano sumnja da se njom povređuje žig, nadležni inspektor je dužan da, u roku od tri dana od dana prijema urednog zahtjeva za zaštitu, obavijesti podnosioca zahtjeva o izvršenom nadzoru i eventualno preduzetim mjerama.
Podnosilac zahtjeva je dužan da obavijesti nadležnog inspektora o prestanku prava na žig, ako to pravo prestane u toku postupka po zahtjevu."
Član 47
Član 62c mijenja se i glasi:
"Obezbjeđenje, troškovi postupka, naknada štete i uništenje privremeno oduzete robe
Član 62c
Kad u postupku inspekcijskog nadzora ocijeni da je u proizvodnji ili prometu robe povrijeđen žig, nadležni inspektor je ovlašćen da:
   1) privremeno zabrani proizvodnju, odnosno obavljanje djelatnosti;
   2) privremeno oduzme robu.
U slučaju preduzimanja mjera iz stava 1 ovog člana, nadležni inspektor je dužan da odmah, a najkasnije u roku od dva dana od dana preduzimanja mjera, u pisanoj formi obavijesti podnosioca zahtjeva da može da pokrene postupak za zaštitu žiga pred nadležnim sudom, a podnosilac zahtjeva je dužan da, najkasnije u roku od 15 dana od dana prijema obavještenja, obavijesti nadležnog inspektora o pokrenutom postupku kod nadležnog suda ili određenoj privremenoj mjeri.
Obavještenje iz stava 2 ovog člana sadrži podatke o imenu ili adresi, odnosno nazivu ili sjedištu lica od koga je roba oduzeta, a po mogućnosti i o ličnom imenu i adresi vlasnika, uvoznika i proizvođača oduzete robe, kao i podatke o količini i vrsti robe i druge podatke od značaja.
Ako ocijeni da je s obzirom na okolnosti slučaja to opravdano, nadležni inspektor može, u postupku pokrenutom po zahtjevu za zaštitu, određivanje mjera iz stava 1 ovog člana usloviti davanjem odgovarajućeg obezbjeđenja podnosioca zahtjeva u svrhu naknade troškova čuvanja privremeno oduzete robe ili štete koja nastane zbog propusta podnosioca zahtjeva ili neosnovanog oduzimanja predmeta.
Troškovi postupka pokrenutog po zahtjevu za zaštitu koji se. povoljno okončao po subjekta nadzora padaju na teret podnosioca zahtjeva, u suprotnom padaju na teret subjekta nadzora.
Nadležni inspektor nije odgovoran za naknadu štete koja nastane zbog neosnovanog privremenog oduzimanja robe po zahtjevu za zaštitu.
Ako se u postupku utvrdi da je roba po zahtjevu za zaštitu oduzeta neosnovano, podnosilac zahtjeva je dužan da vlasniku robe, odnosno licu od kojeg je roba oduzeta nadoknadi štetu nastalu zbog privremenog oduzimanja robe.
Privremeno oduzeta roba vraća se licu od koga je oduzeta ako:
   1) podnosilac zahtjeva, u roku iz stava 2 ovog člana, ne dostavi nadležnom inspektoru dokaz o pokrenutom postupku pred nadležnim sudom ili određenoj privremenoj mjeri;
   2) je postupak pokrenut pred nadležnim sudom, a sud nije odredio privremenu mjeru o zabrani proizvodnje i prometa robe.
Na zahtjev podnosioca zahtjeva ili lica od koga je roba oduzeta, nadležni inspektor je dužan da omogući uzimanje uzoraka robe u količini koja je potrebna kao dokaz u postupku pred nadležnim sudom.
Nadležni inspektor privremeno oduzetu robu može uništiti po:
   1) nalogu suda, ili
   2) službenoj dužnosti ako vlasnik, odnosno lice od koga je roba privremeno oduzeta, nije dostupan nadležnom inspektoru 30 dana od dana oduzimanja robe.
Nadležni inspektor privremeno oduzetu robu može uništiti i ako:
   1) podnosilac zahtjeva, u roku od tri dana od dana prijema obavještenja o obavezi pokretanja postupka kod nadležnog suda iz člana 62c stav 2 ovog zakona, pisanim putem obavijesti nadležnog inspektora, da osnovano sumnja da je povrijeđeno pravo na žig, da predlaže uništenje predmetne robe, i da neće pokrenuti postupak kod nadležnog suda, i
   2) ako je lice od koga je roba privremeno oduzeta saglasno sa predlogom podnosioca zahtjeva za uništenje robe, odnosno ako to lice ne podnese prigovor nadležnom inspektoru na predlog podnosioca zahtjeva za uništenje robe u roku od tri dana od dana prijema obavještenja nadležnog inspektora o podnošenju predloga iz tačke 1 ovog stava.
Ako je lice od koga je roba privremeno oduzeta podnijelo prigovor na predlog podnosioca zahtjeva za uništenje robe, odnosno ako to lice nije dalo saglasnost za uništenje robe, nadležni inspektor će o tome bez odlaganja obavijestiti podnosioca zahtjeva.
Ako lice od koga je roba oduzeta nije podnijelo prigovor na predlog podnosioca zahtjeva za uništenje robe odnosno ako nije dalo saglasnost za uništenje robe u roku iz stava 11 tačka 2 ovog člana, nadležni inspektor može smatrati da je lice od koga je roba oduzeta saglasno sa uništenjem.
Troškove uništenja privremeno oduzete robe snosi lice od koga je roba oduzeta."
Član 48
U članu 62d stav 1 na kraju tačke 4 tačka se zamjenjuje tačka - zarezom i dodaju dvije nove tačke koje glase:
"5) koristi znak kao trgovački naziv ili naziv trgovačkog društva ili dijela trgovačkog naziva, odnosno dijela naziva trgovačkog društva (član 11 stav 1 tačka 5);
6) koristi znak u uporednom oglašavanju na način koji je suprotan propisima o obmanjujućem i uporednom oglašavanju (član 11 stav 1 tačka 6)."
Član 49
Poslije člana 63 dodaje se novi član koji glasi:
"Započeti postupci poništavanja i ukidanja žiga
Član 63a
Postupci za poništavanje i ukidanje žiga započeti do dana stupanja na snagu ovog zakona, okončaće će se po Zakonu o žigu ("Službeni list CG", br. 72/10, 44/12, 18/14, 40/16 i 2/17)."
Član 50
U članu 65a stav 1 riječi: "Odredba člana 15 stav 2" zamjenjuju se riječima: "Odredbe člana 6 stav 1 tač. 13, 14 i člana 15 stav 2".
Član 51
Član 65b mijenja se i glasi:
"Od dana pristupanja Crne Gore Evropskoj uniji:
   1) ranijim žigom iz člana 7 stav 1 ovog zakona smatraće se:
      a) žig Evropske unije i prijava žiga Evropske unije,
      b) žig Evropske unije za koji se zahtijeva senioritet, u odnosu na žigove iz člana 7 stav 2 tač. 1 i 2 ovog zakona, i u slučaju da je kasniji žig bio predmet odricanja ili je dopušteno da istekne;
   2) neće se registrovati prijavljeni žig koji je istovjetan ili sličan sa ranijim žigom Evropske unije, nezavisno od toga jesu li roba ili usluge za koje je zatražena registracija istovjetne, slične ili nijesu slične robama, odnosno uslugama za koje je registrovan raniji žig Evropske unije kada taj raniji žig ima reputaciju u Evropskoj uniji i kada bi korišćenje kasnijeg žiga bez opravdanog razloga nepošteno iskoristilo ili štetilo distinktivnom karakteru ili reputaciji ranijeg žiga Evropske unije;
   3) nacionalni žig je žig registrovan u postupku pred nadležnim organom u skladu sa odredbama ovog zakona;
   4) nacionalna prijava žiga je prijava za registraciju žiga podnesena nadležnom organu u skladu sa odredbama ovog zakona;
   5) prijave žigova Evropske unije podnesene prije dana pristupanja Crne Gore Evropskoj uniji i žigovi Evropske unije stečeni prije dana pristupanja Crne Gore Evropskoj uniji, imaće dejstvo na teritoriji Crne Gore;
   6) neće se usvojiti prigovor na registraciju nacionalnog žiga, a nacionalni žig se ne može poništiti iz razloga što nije u skladu sa ranijim žigom Evropske unije ako nosilac ranijeg žiga Evropske unije nije stvarno koristio žig Evropske unije na teritoriji Evropske unije u odnosu na robe, odnosno usluge za koje je registrovan ili ako je prestao sa korišćenjem u neprekidnom periodu od pet godina, osim ako postoje opravdani razlozi za nekorišćenje;
   7) ako se za žig Evropske unije u skladu sa Uredbom o žigu Evropske unije zahtijeva senioritet nacionalne registracije žiga ili međunarodne registracije žiga koja ima učinak u Crnoj Gori, a kojeg se nosilac odrekao ili je dopustio da istekne, poništenje ili ukidanje žiga koji je osnov zahtjeva za senioritet može se u skladu sa ovim zakonom utvrditi naknadno pod uslovom da su se poništenje i ukidanje mogli proglasiti u trenutku kad je došlo do odricanja žiga ili njegovog isteka i u tom slučaju senioritet prestaje da proizvodi pravno dejstvo;
   8) u registar žigova upisuje se podatak da je u odnosu na nacionalno registrovan žig zatražen senioritet žiga Evropske unije, kao i podatak da je senioritet prestao proizvoditi dejstvo;
   9) senioritet nacionalnog žiga u odnosu na žig Evropske unije priznaje se ako:
      a) je nacionalni žig stečen prije dana pristupanja Crne Gore Evropskoj uniji, i
      b) nacionalni žig ima prioritet u odnosu na žig Evropske unije za koji se senioritet zahtijeva;
   10) nadležni organ će postupajući po zahtjevu za pretvaranje prijava žiga Evropske unije ili žiga Evropske unije u nacionalnu prijavu žiga koji je proslijeđen nadležnom organu od strane Zavoda za intelektualnu svojinu Evropske unije, sprovoditi postupak za registraciju žiga u skladu sa odredbama ovog zakona;
   11) nadležni organ će po prijemu zahtjeva iz tačke 10 ovog stava pozvati podnosioca zahtjeva da u roku od 60 dana od dana prijema poziva dostavi prevod prijave žiga Evropske unije na crnogorski jezik;
   12) ako su ispunjeni uslovi iz tačke 11 ovog stava, a zatraženo je pretvaranje registrovanog žiga Evropske unije u nacionalnu prijavu, nadležni organ upisaće takav žig u registrar žigova koji vodi uz uslov da je podnosilac zahtjeva platio propisane administrativne takse i naknade troškova postupka za održavanje žiga u vrijednosti tokom prvog desetogodišnjeg razdoblja i za objavu podataka o žigu;
   13) ako su ispunjeni uslovi iz tačke 11 ovog stava, a zatraženo je pretvaranje prijave žiga Evropske unije u nacionalnu prijavu, nadležni organ sprovodi nacionalni postupak registracije žiga uz uslov da je podnosilac zahtjeva platio propisane administrativne takse i naknade troškova postupka;
   14) nosilac nacionalnog žiga stečenog prije dana pristupanja Crne Gore Evropskoj uniji, odnosno stečenog na osnovu nacionalne prijave žiga podnijete prije dana pristupanja Crne Gore Evropskoj uniji može tužbom zahtijevati zabranu korišćenja u Crnoj Gori žiga Evropske unije koji u skladu sa tačkom 5 ovog stava ima dejstvo na teritoriji Crne Gore ako je korišćenje žiga Evropske unije suprotno korišćenju nacionalnog žiga, pri čemu mora dokazati da je žig Evropske unije suprotan njegovom nacionalnom žigu;
   15) na pravnu zaštitu u slučaju povrede žiga Evropske unije shodno će se primjenjivati odredbe o pravnoj zaštiti u slučaju povrede nacionalnog žiga;
   16) u postupcima zbog povrede prava nosilac žiga nije ovlašćen da zahtijeva zabranu upotrebe kasnije registrovanog žiga Evropske unije ako kasniji žig ne bi bio poništen u skladu sa članom 60 st. 1, 3 ili 4, članom 61 st. 1 ili 2 ili članom 64 stav 2 Regulative o žigu Evropske unije u kom slučaju se primjenjuju odredbe člana 16 stav 2 ovog zakona;
   17) Privredni sud će biti nadležni sud za odlučivanje u prvom stepenu u sporovima povodom žiga Evropske unije, u skladu sa zakonom kojim se uređuje osnivanje, organizacija i nadležnost sudova;
   18) Apelacioni sud će biti nadležni sud za odlučivanje u drugom stepenu u sporovima povodom žiga Evropske unije, u skladu sa zakonom kojim se uređuje osnivanje, organizacija i nadležnost sudova."
Član 52
Ovaj zakon stupa na snagu osmog dana od dana objavljivanja u "Službenom listu Crne Gore".